4. การประกอบธุรกิจของแต่ละผลิตภัณฑ์

4.1 กลยุทธ์ในการประกอบธุรกิจ

  ในการประกอบธุรกิจร้านอาหารญี่ปุ่นและธุรกิจเครื่องดื่มของกลุ่มโออิชินั้น บริษัทให้ความสำคัญกับ
  กลยุทธ์ทางธุรกิจซึ่งเป็นปัจจัยสำคัญที่ก่อให้เกิดความสำเร็จต่อกิจการ สรุปได้ 4 ประการดังนี้

  4.1.1 กลยุทธ์การสร้าง Brand ให้แข็งแกร่ง โดยการนำเสนอสินค้าเพื่อสุขภาพที่เน้นคุณภาพ

  ตั้งแต่เริ่มต้นกิจการ บริษัทได้กำหนดหลักการและแนวทางการดำเนินธุรกิจอย่างชัดเจน คือ
  การทำธุรกิจร้านอาหารญี่ปุ่นที่เน้นคุณภาพเป็นสำคัญ ภายใต้ชื่อ “โออิชิ” ทำให้ชื่อของ “โออิชิ”
  เป็นที่ยอมรับของผู้บริโภค ในปัจจุบันสินค้าของบริษัทเติบโตอย่างรวดเร็ว และเป็นที่นิยม
  อย่างกว้างขวางสำหรับกลุ่มผู้บริโภคที่รักสุขภาพ

  4.1.2 กลยุทธ์การวิเคราะห์ลูกค้าและดำเนินกลยุทธ์การตลาดต่อเนื่อง

  กลุ่มลูกค้าเป้าหมายหลักของสินค้าโออิชิครอบคลุมกลุ่มผู้บริโภคทุกเพศทุกวัยที่รักสุขภาพและ
  มีวิถีชีวิตที่ทันสมัย ชื่นชอบการบริโภคอาหารและเครื่องดื่มที่เป็นผลดีต่อสุขภาพ
  ซึ่งอาหารญี่ปุ่นและเครื่องดื่มชาเขียวก็สามารถตอบสนองความต้องการของลูกค้ากลุ่มนี้ได้โดยตรง
  ที่ผ่านมาบริษัทได้ดำเนินกลยุทธ์การตลาดประชาสัมพันธ์สินค้าของโออิชิอย่างต่อเนื่องกับลูกค้ากลุ่มดังกล่าวผ่านสื่อโฆษณาทั้งทางโทรทัศน์
  วิทยุ และสื่อสิ่งพิมพ์ต่างๆ โดยแนวทางปัจจุบันบริษัทยังได้มุ่งเน้นไปที่สื่อออนไลน์
  และสื่อทางเลือกใหม่ๆ
  รวมถึงให้ความสำคัญกับการติดตามความคิดเห็นของลูกค้าเพื่อนำมาปรับปรุงงานบริการให้คงมาตรฐานอย่างสม่ำเสมอ

  4.1.3 กลยุทธ์การบริหารต้นทุนอย่างมีประสิทธิภาพ

  บริษัทให้ความสำคัญกับการบริหารจัดการต้นทุนวัตถุดิบ สร้างอำนาจต่อรองกับผู้จำหน่าย
  เพื่อรักษาระดับต้นทุนและผลประกอบการ ด้วยระบบการบริหาร การผลิต
  และการจัดส่งผ่านครัวกลางซึ่งเป็นหน่วยกลางการผลิตอาหารและเครื่องดื่มให้แก่ร้านอาหารของกลุ่มโออิชิ
  ทำให้บริษัทสามารถบริหารต้นทุนการจัดซื้อและต้นทุนการผลิตได้อย่างมีประสิทธิภาพ ก่อให้เกิด
  การประหยัดจากขนาดการผลิต

  4.1.4 กลยุทธ์การบริหารประโยชน์จากช่องทางการจำหน่ายที่มีทั่วถึง

  บริษัทใช้ผู้จัดจำหน่ายรายใหญ่ที่มีประสบการณ์ร่วมด้วยทีมงานการตลาดของบริษัทในการทำตลาดทำให้เครื่องดื่มกระจายถึงผู้บริโภคอย่างทั่วถึง
  ทางด้านธุรกิจอาหาร บริษัทยังคงดำเนิน กลยุทธ์ขยายสาขาในต่างจังหวัดตามหัวเมืองใหญ่ๆ

4.2 กลยุทธ์การตลาดธุรกิจร้านอาหารญี่ปุ่น

  4.2.1 คุณภาพและความคุ้มค่าของผลิตภัณฑ์และบริการ

  เพื่อให้ความมั่นใจว่าผลิตภัณฑ์มีความสด สะอาด ปลอดภัย และความคุ้มค่าของผู้บริโภค
  ทั้งทางด้านปริมาณและราคาเพื่อให้ผู้บริโภคได้รับความพอใจสูงสุด โดยเห็นได้จาก
  การให้บริการอาหารสไตล์บุฟเฟต์ที่มีอาหารให้เลือกหลากหลายและไม่จำกัดปริมาณ
  การรับประทานในระดับราคาที่เหมาะสม

  4.2.2 ความหลากหลายของผลิตภัณฑ์และบริการ

  บริษัทแบ่งลูกค้าออกเป็น 3 กลุ่มหลักตามลักษณะของอาหาร บริการ เครื่องหมายร้านค้า
  โดยมีกลุ่มลูกค้าเป้าหมายดังนี้

(1) โออิชิแกรนด์ โออิชิ บุฟเฟต์ โออิชิ เอกซ์เพรส และ Nikuya
    เน้นกลุ่มลูกค้าที่มีระดับรายได้ปานกลางถึงค่อนข้างสูง

  (2) ชาบูชิ เน้นกลุ่มลูกค้าที่มีระดับรายได้ปานกลาง

  (3) โออิชิ ราเมน เน้นกลุ่มลูกค้าวัยรุ่น และกลุ่มลูกค้าที่ต้องการความรวดเร็ว

  ในปี 2554 บริษัทได้หยุดให้บริการร้านอาหารบางประเภท เช่น ล็อกโฮม Maido Ookini
  Shokudo โอเค สุกี้ แอนด์ บาร์บีคิว โออิชิ ซูชิ บาร์ และ In&Out เนื่องจากสภาวการณ์
  การแข่งขันที่สูงในธุรกิจประเภทนี้
  รวมถึงการปรับกลยุทธ์ทางธุรกิจให้สอดคล้องกับสภาวการณ์ดังกล่าว อย่างไรก็ดี
  บริษัทมั่นใจว่าผลิตภัณฑ์และบริการที่มีอยู่ในปัจจุบันจะสามารถตอบสนองความต้องการของลูกค้าตามกลุ่มเป้าหมายที่หลากหลายได้ไม่เปลี่ยนแปลง

  4.2.3 กลยุทธ์การออกรายการอาหาร

  กลยุทธ์การจัดวางอาหารที่หลากหลายอย่างมีศิลปะเป็นเสน่ห์อย่างหนึ่งในการดึงดูดลูกค้า
  และกระตุ้นให้ลูกค้าไม่ติดอยู่กับการบริโภคอาหารชนิดใดชนิดหนึ่งโดยเฉพาะ
  ซึ่งการดำเนินกลยุทธ์ดังกล่าวนอกจากจะเป็นการสร้างความพึงพอใจให้กับลูกค้าแล้วยังสามารถควบคุมต้นทุนวัตถุดิบได้ทางหนึ่งด้วย
  เมนูอาหารบางรายการของ โออิชิ บุฟเฟต์ จะถูกเปลี่ยนทุกๆ 3 เดือน

  4.2.4 กลยุทธ์การขยายสาขาเพื่อครอบคลุมพื้นที่เป้าหมาย

  กลุ่มบริษัทดำเนินการเปิดและขยายสาขาให้บริการครอบคลุมพื้นที่ทั่วกรุงเทพฯ และปริมณฑล
  โดยเฉพาะในห้างสรรพสินค้าหลักต่างๆ
  เพื่อสร้างความสะดวกให้กับลูกค้าและเพื่อเข้าสู่กลุ่มลูกค้าเป้าหมาย

  4.2.5 กลยุทธ์ด้านการส่งเสริมการขายและการใช้สื่อโฆษณา

  กลุ่มบริษัทได้จัดให้มีกิจกรรมพิเศษในการส่งเสริมการขายอย่างต่อเนื่อง
  เพื่อเป็นการกระตุ้นยอดขาย ตอบสนองความต้องการของผู้บริโภค
  และสร้างความประทับใจให้กับลูกค้า
  บริษัทได้จัดให้มีบัตรสมาชิกทั่วไป (Member Card) ที่ให้ส่วนลดพิเศษ นอกจากนี้
  กลุ่มบริษัทได้ดำเนินการโฆษณาประชาสัมพันธ์ผ่านสื่อโฆษณาต่างๆ ทั้งทางวิทยุ โทรทัศน์
  สื่อออนไลน์ และป้ายโฆษณา (Billboard)

  4.2.6 กลยุทธ์การกำหนดราคา

  บริษัทมีสินค้า/บริการที่หลากหลายทั้งประเภท และราคา ในหลาย Brand
  ซึ่งสามารถตอบสนองความต้องการของกลุ่มลูกค้าที่มีกำลังซื้อได้อย่างครอบคลุมและมีประสิทธิภาพ
  ทั้งกลุ่มลูกค้าวัยรุ่น นิสิต นักศึกษา คนทำงาน ครอบครัว และผู้ที่ใส่ใจในสุขภาพ

4.3 กลยุทธ์การตลาดธุรกิจเครื่องดื่ม

  4.3.1 คุณภาพของผลิตภัณฑ์และบริการ

  การผลิตและจำหน่ายเครื่องดื่มชาเขียวพร้อมดื่มคำนึงถึงความพิถีพิถันในกระบวนการผลิต
  ตั้งแต่น้ำสะอาดที่ผ่านการกรองด้วยระบบ RO (Reverse Osmosis)
  การคัดเลือกใบชาสดที่มีคุณภาพ และการเลือกใช้ฟรุกโตสไซรัปในการผลิต รวมถึงเครื่องดื่ม
  อะมิโน พลัส
  ซึ่งออกมาเพื่อสนองตอบความต้องการของผู้บริโภคที่ทันสมัยและรักสุขภาพที่ต้องการเครื่องดื่มที่ให้ทั้งความสดชื่นและประโยชน์จากการดื่ม
  รวมทั้งกาแฟพรีเมี่ยมพร้อมดื่ม คอฟฟิโอ ที่ผลิตจากเมล็ดกาแฟคั่วบดแท้ๆ ที่คัดสรรมาเป็นอย่างดี

  4.3.2 ความหลากหลายของผลิตภัณฑ์

  บริษัทได้เน้นเสนอความหลากหลายของสินค้าด้วยการออกชาเขียวหลากหลายรสชาติให้ผู้บริโภคได้เลือกตามความต้องการภายใต้รูปลักษณ์ของบรรจุภัณฑ์ที่แตกต่าง
  และมีเอกลักษณ์เฉพาะตัว เหมาะกับกลุ่มลูกค้าเป้าหมายแต่ละกลุ่ม นอกจากนี้
  บริษัทยังได้มีการปรับ
  บรรจุภัณฑ์และเสนอรสชาติใหม่เสมอ โดยในปี 2555 บริษัทมีแผนในการออกผลิตภัณฑ์รสชาติใหม่
  เพื่อให้สินค้าของบริษัทสามารถตอบสนองความต้องการของลูกค้าได้หลากหลายมากยิ่งขึ้น

  4.3.3 กลยุทธ์ทางด้านราคาเพื่อขยายฐานลูกค้า

  ปัจจุบัน บริษัทดำเนินการผลิตชาเขียวพร้อมดื่มภายใต้บรรจุภัณฑ์ 2 ประเภทในราคาที่แตกต่างกัน
  โดยในปี 2555 บริษัทมีแผนในการออกผลิตภัณฑ์ในรูปแบบบรรจุภัณฑ์ และขนาดใหม่
  เพื่อให้คลอบคลุมกลุ่มเป้าหมายและขยายฐานลูกค้าของบริษัท

  4.3.4 กลยุทธ์ทางด้านช่องทางการจัดจำหน่าย

  เพื่อกระจายสินค้าให้เข้าถึงกลุ่มลูกค้าเป้าหมายอย่างทั่วถึง
  บริษัทจึงจัดให้มีการกระจายสินค้าผ่านช่องทางการจัดจำหน่ายหลายช่องทาง เช่น (1)
  ผ่านตัวแทนจำหน่ายรายใหญ่ คือ บริษัท ไทยเบฟเวอเรจ จำกัด (มหาชน) และบริษัท เสริมสุข
  จำกัด (มหาชน) (2) ผ่านร้านอาหารโออิชิ
  และ (3) ผ่านการส่งออกต่างประเทศ

  4.3.5 กลยุทธ์การส่งเสริมการขายและการใช้สื่อโฆษณา

  บริษัทได้มีการโฆษณาประชาสัมพันธ์อย่างต่อเนื่อง นอกเหนือจากการใช้สื่อโทรทัศน์ วิทยุ
  หนังสือพิมพ์ นิตยสารต่างๆ แล้ว ยังมุ่งเน้นสื่อทางเลือกใหม่ๆ เช่น โฆษณาออนไลน์
  หรือประชาสัมพันธ์ผ่านชุมชนออนไลน์ เพื่อให้การสื่อสารมีประสิทธิภาพมากยิ่งขึ้น รวมทั้ง
  การจัดการส่งเสริมการขายอย่างต่อเนื่องตลอดทั้งปีกับคู่ค้าของกลุ่มบริษัท
  และการส่งเสริมการขายยิ่งใหญ่ประจำปีกับรายการ “ไปแต่ตัวทัวร์ยกแก๊ง”
  ซึ่งได้รับการกล่าวขานและตอบรับจากผู้บริโภคอย่างดีเยี่ยม

4.4 ภาวะอุตสาหกรรมและการแข่งขัน

  4.4.1 ภาวะตลาดธุรกิจร้านอาหารญี่ปุ่น

  ตลาดอาหารญี่ปุ่นเติบโตอย่างรวดเร็ว
  ด้วยกระแสความนิยมที่เติบโตอย่างรวดเร็วเช่นนี้จะเห็นได้ว่ามีร้านอาหารญี่ปุ่นที่ซื้อแฟรนไชส์จากประเทศญี่ปุ่นเกิดขึ้นอย่างมากมาย
  และมีการแข่งขันค่อนข้างสูง บริษัทได้ซื้อแฟรนไชส์และให้บริการร้านอาหารจากประเทศญี่ปุ่น คือ
  Kazokutei

  4.4.2 ภาวะตลาดธุรกิจเครื่องดื่ม

  ในปี 2554 ตลาดเครื่องดื่มประเภทชาเขียวพร้อมดื่มมีอัตราการเติบโตลดลงจากปี 2553
  เนื่องจากเหตุอุทกภัยครั้งใหญ่ซึ่งส่งผลกระทบและความเสียหายในวงกว้าง
  ซึ่งแม้บริษัทจะประสบเหตุและได้รับผลกระทบอย่างมาก
  รวมถึงกระแสความนิยมในผลิตภัณฑ์เครื่องดื่มทางเลือกที่หลากหลายอื่นๆ เพิ่มขึ้น
  แต่โออิชิก็ยังคงรักษาส่วนแบ่งการตลาดเป็นอันดับหนึ่งได้ต่อเนื่องเป็นปีที่ 8

  คู่แข่งที่มีอยู่ในตลาดเน้นเรื่องการออกผลิตภัณฑ์รสชาติใหม่
  รวมถึงเน้นการแข่งขันทางด้านราคามากขึ้น อย่างไรก็ตาม
  บริษัทมีความเชื่อมั่นว่าบริษัทจะสามารถครองส่วนแบ่งตลาดเป็นอันดับหนึ่งตลอดไป
  เนื่องจากบริษัทมีสินค้าคุณภาพดี ตราสินค้าที่แข็งแกร่ง
  และดำเนินกลยุทธ์ทางการตลาดอย่างมีประสิทธิภาพ

4.5 บัตรส่งเสริมการลงทุน

  บริษัท โออิชิ เทรดดิ้ง จำกัด ได้รับบัตรส่งเสริมการลงทุนจากคณะกรรมการส่งเสริมการลงทุน 4
  ครั้งตามรายละเอียดดังนี้

  4.5.1 วันที่ 30 กรกฎาคม 2546 สำหรับกิจการผลิตน้ำพืชผัก ผลไม้ บรรจุภาชนะผนึก

  สิทธิประโยชน์ที่สำคัญสรุปดังนี้

-   อนุญาตนำคนต่างด้าวซึ่งเป็นช่างฝีมือหรือผู้ชำนาญการเข้ามาในราชอาณาจักรได้ตามจำนวนและกำหนดระยะเวลาที่คณะกรรมการเห็นสมควร
    โดยอนุญาตให้ทำงานเฉพาะตำแหน่งหน้าที่ตามที่คณะกรรมการเห็นชอบ

-   ยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

-   ยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุนไม่รวมที่ดินและทุนหมุนเวียน
    มีกำหนดเวลา 8 ปีนับจากวันที่เริ่มมีรายได้จากการประกอบกิจการนั้น
    และในกรณีที่ประกอบกิจการขาดทุนในระหว่างเวลาที่ได้รับยกเว้นภาษีเงินได้นิติบุคคลดังกล่าว
    ผู้รับการส่งเสริมจะได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้นิติบุคคล
    มีกำหนดเวลาไม่เกิน 5 ปีนับแต่วันพ้นกำหนดเวลานั้น
    โดยจะเลือกหักจากกำไรสุทธิของปีใดปีหนึ่งหรือหลายปีก็ได้

-   ยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณเพื่อเสียภาษีเงินได้ตลอดระยะเวลา
    8 ปี

-   อนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

  เงื่อนไขสำคัญสรุปดังนี้

-   ต้องเร่งรัดฝึกอบรมและสนับสนุนคนไทยให้สามารถปฏิบัติงานแทนช่างฝีมือหรือผู้ชำนาญการที่เป็นคนต่างด้าวภายในเวลาที่กำหนด

-   เครื่องจักรที่ใช้ในกิจการที่ได้รับการส่งเสริมต้องเป็นเครื่องจักรใหม่

-   มีกำลังการผลิตน้ำพืชผัก ผลไม้ บรรจุภาชนะผนึก ปีละประมาณ 238.2 ล้านลิตร
    (เวลาทำงาน 16 ชั่วโมง/วัน : 300 วัน/ปี)

-   บุคคลผู้มีสัญชาติไทยจะต้องถือหุ้นรวมทั้งสิ้นไม่น้อยกว่าร้อยละ 51 ของทุนจดทะเบียน

-   ต้องดำเนินการให้ได้รับใบรับรองระบบคุณภาพตามมาตรฐาน ISO 9000 ภายใน 2 ปี

-   ต้องตั้งโรงงานในเขตอุตสาหกรรมของบริษัท นวนคร จำกัด (มหาชน) จังหวัดปทุมธานี

  โดยบัตรส่งเสริมฉบับนี้ ได้ครบอายุในปี 2554

2.  วันที่ 23 พฤศจิกายน 2548 สำหรับกิจการผลิตน้ำพืชผัก ผลไม้
    บรรจุภาชนะผนึกที่โรงงานในนิคมอุตสาหกรรมอมตะนคร

  สิทธิประโยชน์ที่สำคัญสรุปดังนี้

-   อนุญาตนำคนต่างด้าวซึ่งเป็นช่างฝีมือหรือผู้ชำนาญการเข้ามาในราชอาณาจักรได้ตามจำนวนและกำหนดระยะเวลาที่คณะกรรมการเห็นสมควร
    โดยอนุญาตให้ทำงานเฉพาะตำแหน่งหน้าที่ตามที่คณะกรรมการเห็นชอบ

-   ยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

-   ยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริม
    มีกำหนดเวลา 8 ปีนับจากวันที่เริ่มมีรายได้จากการประกอบกิจการนั้น
    และในกรณีที่ประกอบกิจการขาดทุนในระหว่างเวลาที่ได้รับยกเว้นภาษีเงินได้นิติบุคคลดังกล่าว
    ผู้รับการส่งเสริมจะได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้
    นิติบุคคลมีกำหนดเวลาไม่เกิน 5 ปีนับแต่วันพ้นกำหนดเวลานั้น
    โดยจะเลือกหักจากกำไรสุทธิของปีใดปีหนึ่งหรือหลายปีก็ได้

-   ยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณเพื่อเสียภาษีเงินได้ตลอดระยะเวลา
    8 ปี

  เงื่อนไขสำคัญสรุปดังนี้

-   ต้องเร่งรัดฝึกอบรมและสนับสนุนคนไทยให้สามารถปฏิบัติงานแทนช่างฝีมือหรือผู้ชำนาญการที่เป็นคนต่างด้าวภายในเวลาที่กำหนด

-   เครื่องจักรที่ใช้ในกิจการที่ได้รับการส่งเสริมต้องเป็นเครื่องจักรใหม่

-   มีกำลังการผลิตน้ำพืชผัก ผลไม้ บรรจุภาชนะผนึก ปีละประมาณ 144 ล้านลิตร (เวลาทำงาน
    20 ชั่วโมง/วัน : 300 วัน/ปี)

-   บุคคลผู้มีสัญชาติไทยจะต้องถือหุ้นรวมทั้งสิ้นไม่น้อยกว่าร้อยละ 51 ของทุนจดทะเบียน

-   ต้องดำเนินการให้ได้รับใบรับรองระบบคุณภาพตามมาตรฐาน ISO 9000 ภายใน 2 ปี

-   ต้องตั้งโรงงานในนิคมอุตสาหกรรมอมตะนคร จังหวัดชลบุรี

-   ต้องมีการจ้างบุคลากรที่สำเร็จการศึกษาระดับปริญญาตรีขึ้นไปในด้านวิทยาศาสตร์
    หรือสาขาที่เกี่ยวข้องกับเทคโนโลยี การวิจัยพัฒนา หรือการออกแบบไม่น้อยกว่า
    ร้อยละ 1 ของจำนวนแรงงานทั้งหมดในระยะ 3 ปีแรก

  4.5.3 วันที่ 25 กุมภาพันธ์ 2553 สำหรับกิจการผลิตน้ำพืชผัก ผลไม้
  บรรจุภาชนะผนึกที่โรงงานแห่งใหม่ในเขตอุตสาหกรรมของบริษัท นวนคร จำกัด จังหวัดปทุมธานี

  สิทธิประโยชน์ที่สำคัญสรุปดังนี้

-   อนุญาตนำคนต่างด้าวซึ่งเป็นช่างฝีมือหรือผู้ชำนาญการเข้ามาในราชอาณาจักรได้ตามจำนวนและกำหนดระยะเวลาที่คณะกรรมการเห็นสมควร
    โดยอนุญาตให้ทำงานเฉพาะตำแหน่งหน้าที่ตามที่คณะกรรมการเห็นชอบ

-   ยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

-   ยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลา
    8 ปี นับจากวันที่เริ่มมีรายได้จากการประกอบกิจการนั้น
    และในกรณีที่ประกอบกิจการขาดทุนในระหว่างเวลาที่ได้รับยกเว้นภาษีเงินได้นิติบุคคลดังกล่าว
    ผู้รับการส่งเสริมจะได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้
    นิติบุคคล มีกำหนดเวลาไม่เกิน 5 ปีนับแต่วันพ้นกำหนดเวลานั้น
    โดยจะเลือกหักจากกำไรสุทธิของปีใดปีหนึ่งหรือหลายปีก็ได้

-   ยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณเพื่อเสียภาษีเงินได้ตลอดระยะเวลา
    8 ปี

  เงื่อนไขสำคัญสรุปดังนี้

-   ต้องเร่งรัดฝึกอบรมและสนับสนุนคนไทยให้สามารถปฏิบัติงานแทนช่างฝีมือหรือผู้ชำนาญการที่เป็นคนต่างด้าวภายในเวลาที่กำหนด

-   เครื่องจักรที่ใช้ในกิจการที่ได้รับการส่งเสริมต้องเป็นเครื่องจักรใหม่

-   มีกำลังการผลิตน้ำพืชผัก ผลไม้ บรรจุภาชนะผนึก ปีละประมาณ 108 ล้านลิตร (เวลาทำงาน
    16 ชั่วโมง/วัน : 300 วัน/ปี)

-   บุคคลผู้มีสัญชาติไทยจะต้องถือหุ้นรวมทั้งสิ้นไม่น้อยกว่าร้อยละ 51 ของทุนจดทะเบียน

-   ต้องดำเนินการให้ได้รับใบรับรองระบบคุณภาพตามมาตรฐาน ISO 9000 หรือ ISO 14000
    หรือมาตรฐานสากลอื่นที่เทียบเท่าภายใน 2 ปี

-   ต้องตั้งโรงงานในเขตอุตสาหกรรมของบริษัท นวนคร จำกัด จังหวัดปทุมธานี

  4.5.4 วันที่ 7 กันยายน 2553 สำหรับกิจการผลิตน้ำพืชผัก ผลไม้
  บรรจุภาชนะผนึกที่โรงงานแห่งใหม่ในเขตอุตสาหกรรมของบริษัท นวนคร จำกัด จังหวัดปทุมธานี

  สิทธิประโยชน์ที่สำคัญสรุปดังนี้

-   อนุญาตนำคนต่างด้าวซึ่งเป็นช่างฝีมือหรือผู้ชำนาญการเข้ามาในราชอาณาจักรได้ตามจำนวนและกำหนดระยะเวลาที่คณะกรรมการเห็นสมควร
    โดยอนุญาตให้ทำงานเฉพาะตำแหน่งหน้าที่ตามที่คณะกรรมการเห็นชอบ

-   ยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

-   ยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลา
    8 ปี นับจากวันที่เริ่มมีรายได้จากการประกอบกิจการนั้น และ
    ในกรณีที่ประกอบกิจการขาดทุนในระหว่างเวลาที่ได้รับยกเว้นภาษีเงินได้นิติบุคคลดังกล่าว
    ผู้รับการส่งเสริมจะได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้
    นิติบุคคล มีกำหนดเวลาไม่เกิน 5 ปีนับแต่วันพ้นกำหนดเวลานั้น
    โดยจะเลือกหักจากกำไรสุทธิของปีใดปีหนึ่งหรือหลายปีก็ได้

-   ยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณเพื่อเสียภาษีเงินได้ตลอดระยะเวลา
    8 ปี

  เงื่อนไขสำคัญสรุปดังนี้

-   ต้องเร่งรัดฝึกอบรมและสนับสนุนคนไทยให้สามารถปฏิบัติงานแทนช่างฝีมือหรือผู้ชำนาญการที่เป็นคนต่างด้าวภายในเวลาที่กำหนด

-   เครื่องจักรที่ใช้ในกิจการที่ได้รับการส่งเสริมต้องเป็นเครื่องจักรใหม่

-   มีกำลังการผลิตน้ำพืชผัก ผลไม้ บรรจุภาชนะผนึก ปีละประมาณ 150 ล้านลิตร (เวลาทำงาน
    20 ชั่วโมง/วัน : 300 วัน/ปี)

-   บุคคลผู้มีสัญชาติไทยจะต้องถือหุ้นรวมทั้งสิ้นไม่น้อยกว่าร้อยละ 51 ของทุนจดทะเบียน

-   ต้องดำเนินการให้ได้รับใบรับรองระบบคุณภาพตามมาตรฐาน ISO 9000 หรือ ISO 14000
    หรือมาตรฐานสากลอื่นที่เทียบเท่าภายใน 2 ปี

-   ต้องตั้งโรงงานในเขตอุตสาหกรรมของบริษัท นวนคร จำกัด จังหวัดปทุมธานี

4.6 การจัดหาผลิตภัณฑ์หรือบริการ

  บริษัท โออิชิ เทรดดิ้ง จำกัด ทำหน้าที่เป็นครัวกลางของกลุ่มโออิชิ ในการคัดเลือก สั่งซื้อ
  กระจายวัตถุดิบ รวมทั้งแปรรูปวัตถุดิบที่จำเป็นต้องรักษาคุณภาพและมาตรฐาน
  จัดส่งให้แก่สาขาต่างๆ ของร้านค้าในกลุ่มโออิชิ นอกจากนี้
  ครัวกลางทำหน้าที่ผลิตเบเกอรี่และซูชิทุกชนิด เพื่อส่งให้กับร้านอาหารในกลุ่ม
  นอกจากการดำเนินงานดังกล่าวแล้วยังทำหน้าที่ผลิตเครื่องดื่มชนิดต่างๆ ด้วย

4.7 ข้อจำกัดในการประกอบธุรกิจ

  -ไม่มี-